google/wiki40b huggingface dataset:
Pisauridae

Utseende

De europeiske artene er store (15-25 mm), slanke, langbeinte edderkopper. De ligner på ulveedderkopper (Lycosidae) men kan kjennes på øynenes plassering: de fire fremste danner en tverr-rad, de midterste av de fire er ganske små. Bak disse er det et par middelsstore øyne (hos Lycosidae er de tilsvarende påfallende store), bakerst et par øyne på sidene som bare er litt tilbaketrukket fra de nest-bakerste (hos Lycosidae langt tilbaketrukket). Hvis man drar linjer gjennom de store, midtre øynene og de små, fremre, midtre øynene vil disse krysse lenge før hodets fremkant hos Lycosidae, omtrent ved fremkanten hos Pisauridae. De artene som tidligere ble regnet til familien Halidae skiller seg fra de europeiske artene ved å bare være 2-3 millimeter lange.

Levevis

Pisauridae er aktive jegere som løper inn byttedyrene, eller sitter og venter på at et passende bytte skal komme innen rekkevidde. De store artene i slekten Dolomedes lever ved vann og løper gjerne på vannoverflaten tross sine ganske tunge kropper. De kan også dykke under for å jakte på rumpetroll, småfisk og andre vannlevende smådyr. Den andre arten som finnes i Norge, stor lyngrovedderkopp (Pisaura mirabilis), lever på enger , lyngheier og andre åpne områder og er et omkringstreifende rovdyr. Hunnene i denne familien plasserer eggene sine i en sekk av silke som de bærer med seg i chelicerene (ikke under bakkroppen som hos Lycosidae). De kan derfor ikke spise når de bærer på egg. Når eggene skal klekke, spinner hunnen et "barnerom" av silke i vegetasjonen, der hun vokter på de nyklekte ungene en tid.

Utbredelse

Familien har en verdensvid utbredelse.
Sentrifuge

En sentrifuge er en maskin som ved hjelp av sentrifugalkrafta skiller væsker eller gasser med forskjellig massetetthet eller skiller partikler fra væsker.
Sentrifuger finnes også i vaskerier, og moderne vaskemaskintromler fungerer og som sentrifuger.
Mange sentrifuger er å finne i industrien, hvor de primært skiller væsker fra hverandre. En stor del av disse brukes i meierier, hvor de skiller fløte fra råmelken, men også forskningslaboratorier, oljeraffinerier og medisinindustrien er avhengige av sentrifuger til å behandle sine respektive produkter.
Gassentrifuger er i dag enerådende til å opprike uran i form av gassen UF₆ ved produksjon av brensel til kjernekraftreaktorer.
Appanoose County

Navn

Fylket er oppkalt etter sac og fox-høvdingen Appanoose.
Rundsnu

Rundsnu er et musikkalbum utgitt av Stensgård & Midtliens kvartett i 1980. Dette er bandets debutalbum.
Marie Tollefsen

Hurtigløp

Tollefsen vant 5 000 meter i NM på skøyter, enkeltdistanser i 1989. Hun tok bronse på 1 500 meter og 3 000 meter i det samme mesterskapet. Hun tok sølv i NM på skøyter, allround i 1985 og bronse i 1986, og i NM på skøyter, sprint i 1989 tok hun sølv.
Internasjonalt deltok hun i to europamesterskap på skøyter 1985 (24.-plass) i Groningen og i 1989 (20.-plass) i Vest-Berlin. Hun var også med i den første sesongen (1985/86) av verdenscupen på skøyter under løpene i Skien.

Kortbaneløp

Hun var en tid norsk rekordholder på 3 000 meter stafett for damer som medlem av landslaget som gikk i Lillehammer 10. mars 1991 på tiden 5.10,7. De andre på laget var Narvik Skøyteklubbs Lill-Anita Hansen og Oslo Skøiteklubs Margit Næsheim. Rekorden var fortsatt gjeldende den 1. mai 1994.
Aphanisticus

Utseende

Små (gjerne ca. 3 millimeter), smale, blanke, gjerne svarte praktbiller. Oversiden er nokså fint og tett punktert. Kroppsformen er noe variabel men oftest påfallende smal. Ulikt slekten Agrilus er disse artene sjelden metallfargede.

Levevis

Disse små praktbillene har larver som minerer i bladene på storvokste gress. Noen arter kan gjøre skade på sukkerrør.

Utbredelse

Slekten er vidt utbredt i den Gamle verden men mangler i Amerika bortsett fra én art knyttet til sukkerrør som nylig er innført til Amerika  . I Norden er slekten bare kjent fra Sverige.
Iginniarfik

Navn

Stedsnavnet er grønlandsk og betyr «stedet der man vil skyte med pil og bue eller bøsse».

Geografi

Iginniarfik ligger på sørsiden av halvøya Alanngorsua, omkring 40 km sør for Kangaatsiaq og omkring 15 km øst for Ikerasaarsuk. Byga ligger ved en liten vik og stedet har forholdsvis mildt klima. Havet ved Iginniarfik er isfritt fra juni til desember.

Historie

Bygda ble grunnlagt som handelsplass rundt 1850. Den eldste bebyggelsen ble lagt mot et bratt fjellparti.
I 1990-årene var det vekst i folketallet i bygda, men fra 2005 falt det igjen.
Fram til 1. januar 2018 tilhørte Iginniarfik Qaasuitsoq kommune. Deretter ble den en del av Qeqertalik.

Samfunn

Fiske og fangst er det viktigste næringene i Iginniarfik. Det finnes ikke mottak på stedet, så fangsten må leveres i Ikerasaarsuk eller Kangaatsiaq. Andre arbeidsplasser er tilknyttet tjenesteyting og offentlig virksomhet.
Bygda har butikk, bygdekontor og en skole for første til niende klasse. Skolen huser helsestasjon og skolekapell. Den gamle skolebygningen benyttes som forsamlingshus.
Iginniarfik trafikkeres av Royal Arctic Line på en av rederiets bygdeskipslinjer ut fra Aasiaat. I sommersesongen fra mai til september driver også andre virksomheter passasjertrafikk til bygda fra Kangaatsiaq og Aasiaat.
Det er helikopterflygninger mellom Iginniarfik og Aasiaat på helårsbasis.
Karachi (film)

Handling

Filmen tar for seg den unge kvinnen, Sara Philips (Amanda Ooms). Hun er blitt presset til å smugle 2 kg heroin inn i Norge fra Pakistan. Hun tar kontakt med narkotikaspaner Ted Hansen (Jon Eikemo) i storbyen Karachi i Pakistan. Sara blir nå involvert i et høyt spill for få tatt narkotikaligaen og de som står bak. Denne ligaen slipper uheldigvis unna, og Sara må søke tilflukt i en gammel leilighet i Oslo. Det er Ted sin dekkleilighet og de to innleder et seksuelt forhold til hverandre. Nå fortsetter Ted Hansen med å forsøke å knuse ligaen, som smugler og selger heroin. Det blir en kamp mot politisystemet, og han blir også til stadighet satt på prøve av forbrytere som har sluppet unna. Tilslutt er han nær ved å gi opp. Ted er sliten av å kjempe en tilsynelatende nytteløs kamp og Sara sliter ham også ut. Da finner han et spor som er ferskt og han drar tilbake til Karachi.

Mottakelse

Amanda Ooms vant Amanda for årets kvinnelige skuespiller for rollen som Sara Philips i Karachi.
Jarno Trulli

Barndom

Trulli ble født i Pescara i Italia. Foreldrene hans var interesserte i motorsport og kalte han opp etter Jarno Saarinen, en finsk verdensmester på motorsykkel i 250cm³-klassen som ble drept på Monza i 1973. Dette finske fornavnet skapte en del forvirring da han først kom til Formel 1 ved at flere ikke forstod at han var italiensk. Som suksessrike racerførere flest startet han med gokart i ung alder.

Formel 3 og tidlig Formel 1 karriere

Etter å ha vunnet det italienske og det europeiske gokartmesterskapet, vant han det tyske Formel 3-mesterskapet i 1996, og i 1997 fikk han sin debut i Formel 1 med Minardi. Etter syv løp erstattet han en skadet Olivier Panis i Prost og imponerte med en gang. Han fikk en fjerdeplass i Tyskland og ledet faktisk i Østerrike, hvor han lå an til en fjerdeplass da motoren hans gikk i stykker. Han ble i Prost-teamet i to sesonger og fikk tilslutt sin første pallplass under Europas Grand Prix 1999. Men dette var et sjeldent høydepunkt i et løp hvor flere av favorittene brøt, og teamets dårlige resultater fikk ham til å forlate Prost-teamet til fordel for Jordan.
Reality (album)

Andre utgivelser

Albumet har blitt utgitt i forskjellige formater.

Limited DVD tour edition

DVD’en inneholder en promoteringskonsert hvor hele albumet blir spilt live spor for spor. Den ble innspilt på Riverside Studios, Hammersmith, London 8. september 2003.
Gammelmakedonsk

Gammelmakedonsk var språket til oldtidens makedonere. Det ble talt i kongeriket Makedonia i løpet av det første millennium f.Kr. og tilhørte den indoeuropeiske gruppen av språk. Det falt gradvis ut av bruk i løpet av 300-tallet f.Kr. da det ble marginalisert av det greske fellesspråket koiné, lingua franca i den hellenistiske perioden.
Antallet bevarte offentlige og private inskripsjoner indikerer at det var ikke noe annet skriftlig språk i oldtidens Makedonia enn gresk. Nyere oppdagelser av epigrafiske funn indikerer at gammelmakedonsk var summen av en rekke nordvestlige greske dialekter i antikken.
Gammelmakedonsk må ikke forveksles med dagens makedonsk som er et sørslavisk språk som snakkes i Republikken Makedonia (nabolandet til greske Makedonia). Moderne makedonsk er ikke beslektet med gammelmakedonsk.

Epigrafikk

Makedonsk onomastikk (navngranskning): de tidligste epigrafiske dokumenter som bevitner et betydelig antall makedonske navn er fra den andre athenske alliansens forordning med kong Perdikkas II av Makedonia (~417–413 f.Kr.), Kalindoia-forordningen, (~335–300 f.Kr.) og syv tavler med forbannelser fra 300-tallet f.Kr. som hovedsakelig består av navn.
Forbannelsetavelen fra Pella, en tekst skrev i en særskilt dorisk dialekt, ble funnet i 1986 og datert fra midten til tidlig på 300-tallet f.Kr. Den har blitt fremmet som et argument at oldtidens makedonske språk var en dialekt av nordvestlig gresk, en del av de doriske dialekter.
Sardiniasanger

Utbredelse

Verdens naturvernunion har pr. februar 2018 denne inndelingen i utbredelsen av arten:
1) Opprinnelig art i disse landene/områdene: Algerie, Frankrike, Italia, Libya, Tunisia
2) Streiffugler observert i disse landene/områdene: Danmark, Egypt, Gibraltar, Malta, Marokko, Storbritannia.
Mangareva

Mangareva er den største av Gambierøyene i Fransk Polynesia. Folketellingen i 2012 viste et innbyggertall på 1 239. Øya tilhører kommunen Gambier. Rikitea er  størst landsby.
Mangareva er om lag 8 km lang og har et areal på 18 km². Øya er omgitt av rev. Høyeste punkt er Mont Duff med 441 moh.
Katolske misjonærer under ledelse av Honoré Laval fra Picpuspatrene kom til Gambierøyene i 1834. I 1836 ble høvdingen Maputeoa omvendt. Laval ledet et prestestyrt samfunn på Gambierøyene. I 1839 ble byggingen av Saint-Michel-katedralen i Rikitea  påbegynt.
Mangareva lå i nedfallssonen for de franske atmosfæriske atomprøvesprengningene som fra 1960-tallet ble gjennomført på Moruroa. I forbindelse med dette ble det bygget tilfluktsrom på Mangareva.
Mangareva betjenes av Totegegie lufthavn på øya Totegegie, øst av Mangareva.
Oslo Sportsskyttere

Oslo Sportsskyttere (OSS) er en skytterklubb i Oslo. Klubben ble stiftet i 1912 og har i dag grupper innen pistol, hjort, lerdue og villsvin.
Alle gruppene øver på Løvenskioldbanen, der pistolgruppen har egne standplasser på pistolbanen. Pistolgruppen har også egen innendørsbane.
Philistina pilosus

Utseende

En middelsstor, langbeint, brunsvart gullbasse, kroppen er delvis kledt med avlange, gylne skjell. Hannens panne er firkantet forlenget, uten horn. Beina har noe metallglans, kroppen ikke.

Utbredelse

Arten lever på Filippinene (Mindanao).
Nicholas Rippen Abberly

Biografi

Abberly bygget og fløy et skyvefly fra Mineola (New York) på Long Island i september 1910. Han fløy solo i oktober 1910.
Som oppfinner av yrke, tok Abberly flere patenter i et bredt spekter av disipliner, inklusive en plattform for flytende utstyr og utstyr for treningsmaskiner m.v.
Han døde i april 1983 i Cedar Rapids.
Frank Hurley

Biografi

Frank var den tredje i rekken av Edward og Margaret Hurleys fem barn og vokste opp i Glebe, en forstad til Sydney. Han reiste hjemmefra 13 år gammel for å arbeide ved Lithgow stålverk, men vendte tilbake etter to år for å studere ved den lokale tekniske skolen og følge forelesninger ved University of Sydney. Sytten år gammel kjøpte han sitt første kamera – et Kodak Box Brownie som han betalte med én skilling per uke i 15 uker. Han lærte seg fotografering på egen hånd og produserte postkort. Han fikk rykte på seg for å sette seg selv i fare for å frembringe fantastiske bilder.

Antarktisekspedisjoner

I 1908, 23 år gammel, fikk Hurley nyss om at den australske oppdageren Douglas Mawson planla en ekspedisjon til Antarktis. I 1911 anbefalte Henri Mallard, også han fotograf fra Sydney, Hurley til stillingen som offisiell fotograf på Mawsons australasiatiske antarktisekspedisjon. Ekspedisjonen avreiste for Antarktis i desember 1911 og vendte hjem i 1914.
Hurley var også offisiell fotograf på Ernest Shackletonss Endurance-ekspedisjon som reiste ut i 1914 og som led skibbrudd da ekspedisjonsfartøyet «Endurance» ble knust i isen. Hurley tok mange banebrytende fargefotografier på ekspedisjonen som ble utgitt i dokumentarfilmen South i 1919. Hans bilder ble også benyttet i IMAX-filmen Shackleton's Antarctic Adventure fra 2001.
Hurleys tredje antarktisekspedisjon som offisiell fotograf var på BANZARE-ekspedisjonen 1929–31, ledet av Douglas Mawson.

Krigsfotograf

I 1917 gikk Hurley inn i Australian Imperial Force (AIF) som honorær kaptein og tok bilder av mange kampscener under slaget ved Passchendaele. I tråd med sin eventyrånd, tok han en vesentlig risiko under fotograferingen. Han produserte også en rekke sjeldne fargefotografier av konflikten. Hans periode i AIF endte i mars 1918.
Hurley tjenestegjorde også som krigsfotograf under andre verdenskrig.

Ekspedisjoner til Papua Ny-Guinea

I perioden 1920 til 1923 deltok Hurley i to ekspedisjoner til Papua Ny-Guinea, der han avbildet mennesker, bygninger, kulturgjenstander, fjellandskap og misjonsstasjoner.

Fotosamlinger

Samlinger av Hurleys bilder finnes ved en rekke institusjoner, blant annet ved Australian War Memorial i Canberra, National Library of Australia i Canberra, Scott Polar Research Institute i Cambridge, Royal Geographical Society i London og South Australian Museum i Adelaide.
Universitetsbreen

Universitetsbreen er en isbre på Spitsbergen på Svalbard. Den er rundt 6 kilometer lang og ligger på skillet mellom Dickson Land og James I Land. Breen starter nordøst for Stjernspetzfjellet, hvor Tøyenbreen fra vest og Botfonna fra øst møtes. Herfra går Universitetsbreen mot nord og tar opp sidebreene Blindernbreen og Studentbreen, før den ender opp i den store Universitetsmorenen i Vestfjorddalen. Morenen er en endemorene dannet av Universitetsbreen og Lisbetbreen, som kommer inn fra vest like ved.
Pula lufthavn

Pula lufthavn (IATA: PUY, ICAO: LDPL) er en flyplass som ligger seks kilometer fra byen Pula i Kroatia.
Patrol Boat, Riverine

Patrol Boat, Riverine (PBR) var en type mindre patruljebåter som ble anskaffet av USA under Vietnamkrigen for å patruljere de store elveområdene i Vietnam. 
I motsetning til tidligere prosjekter, sendte den Amerikanske Marinen (US Navy) ut oppdraget på anbud til sivile produsenter. Dette fordi man visste båtprodusenter allerede hadde de nødvendige forutsetninger og fagkunnskap til oppdraget. Det som er bemerkelsesverdig i denne sammenheng er mannen som tilslutt fikk den første kontrakten, produsent av fritidsbåter Willis Howard Slane (21 Apr. 1921–8 Sept. 1965) Han er forøvrig kjent som produsenten av den eksklusive yacht'en Hatteras.
På forespørsel om han hadde bragt med seg plantegninger, tekniske spesifikasjoner m.m. svarte han: Jeg har ikke tid til den slags, jeg setter igang og lager en prototype som dere kan komme til inspeksjon & prøvekjøring av innen en uke. Marinen var imponert, for å si det mildt, over båten han presenterte. Dermed ble han den første som fikk anbudet godkjent & produksjonen ble igangsatt.
Båtene var bygget i glassfiberarmert plast og ble drevet av vannjetaggregat. Kombinasjonen av et lett skrog og vannjet gav ikke bare liten dypgang, men gjorde også båtene veldig lettmanøvrerte.
Båtene ble laget i to versjoner; Mk 1 var 9,4 meter lang og 3,2 meter bred, mens Mk II var 9,8 meter lang og 3,5 meter bred. Mk II hadde aluminiumforsterkninger av skroget og forbedret vannjetaggregat som ikke var så følsomt for skrap i vannet.
Bestykningen besto av to dobbelmonterte 12,7 mm maskingeværer på fordekket og et maskingevær og en 40 mm granatkaster på akterdekket. Dessuten kunne M60-maskingeværer monteres ved relingen midtskips. Dessuten hadde hver besetningsmann en M16-automatkarabin og håndgranater. En del båter ble endret med en 20 mm automatkanon i stedet for de doble maskingeværene på fordekket. Også varianter med flammekastere og 81 mm granatkastere forekom.
Om tegntyding

Om tegntyding (latin: De Divinatione) er en religiøs-filosofisk dialog i to bøker/kapitler, skrevet av den romerske taleren og forfatteren Cicero 44 f.Kr. Verket er skrevet som en fiktiv dialog mellom Cicero selv og hans bror Quintus Tullius Cicero, hvor forfatteren selv fører ordet det meste av tiden.
Cicero drøfter ulike typer tegntyding: den åpenbarte eller insprirerte typen (latin furor, gresk mania, galskap), særlig drømmer, og den typen som fremkommer gjennom ulike former for tolkning, via en haruspex, extispicium (lesing i dyrs innvoller), augurer, astrologi eller andre orakler.
I den første av bøkene forsvarer Quintus tegntyding, i tråd med sitt stoiske livssyn, mens bok II inneholder forfatterens tilbakevisning av fenomenet, basert på hans platonske ståsted. Verket er en av primærkildene til kunnskap om romersk religion. Det inneholder også deler av en dikt som Cicero skrev om sin egen tid som romersk konsul.
Bobo-Dioulasso

Bobo-Dioulasso er en by i Burkina Faso. Byen ligger sørøst i landet i regionen Hauts-Bassins og er hovedstaden i provinsen Houet. Bobo-Dioulasso er den nest største byen i Burkina Faso, etter hovedstaden Ouagadougou. I 2012 hadde byen 813 610 innbyggere, opp fra 489 967 i 2006.
De viktigste næringsveiene er bomullsindustri, metallindustri og næringsmiddelindustri. Byen er også et viktig handelssenter og der finnes det et blant annet et museum, en dyrehage og et pottemarked. Det finnes også en moské som ble bygget i 1880.
Bobo-Dioulasso ble grunnlagt på 1600-tallet. Det opprinnelige navnet var Sya. I 1897 ble byen erobret av franskmennene.
Ålandshavet

Ålandshavet (svensk: Ålands hav, finsk: Ahvenanmeri) er havområdet vest og sør for den finske øygruppen Åland. Det ligger mellom Åland og det svenske fastlandet på høyde med Uppland. Ålandshavet danner overgangen mellom den egentlige Østersjøen og Bottenvika. Den smaleste delen kalles Södra Kvarken, og er rundt 30 km bredt.
Ålandshavets største dybde er 301 meter. Fergetrafikken over Ålandshavet går mellom Kapellskär i Sverige og Mariehamn på Åland, eventuelt Åbo i Finland. Allerede på 1960-tallet ble farvannet mellom Kapellskär og Mariehamn trafikkert av en ferge kalt Ålandsfärjan.
Thanatologi

Thanatologi er læren om, eller det vitenskapelige studiet av døden. Navnet kommer fra personifikasjonen av døden i gresk mytologi, Thanatos. Thanatologi er en tverrfaglig vitenskap, med elementer fra fag som psykologi, etikk, sosialantropologi, biologi og medisin.
Ski Alliansehall

Ski Alliansehall er bygd i sammenheng med Skihallen, og eies og driftes av Ski Alliansehall AS som er et selskap heleid av Ski IL Alliansen.
Det lokale håndballaget, Ski IL Håndball, er den største aktøren.
Ski Alliansehall består av to håndballbaner, en stor klatrevegg og to mindre buldrevegger, en dansesal et klasserom/møterom, garderobefasiliteter og kafeteria.
Ski IL Håndball og Ski Alliansehall AS har kontorer i Ski Alliansehall.

Kongebesøk

Kong Harald V besøkte Ski Alliansehall onsdag 1. oktober 2008. Her fikk han se over 150 barn og unge i aktivitet og hilse på utvalgte personer fra idrettsmiljøet i Ski.
Kharg

Kharg (iransk: Jazirat Kharg, engelsk: Khark Island eller Kharg Island) er en iransk øy i Persiabukta. Den hører inn under Bushehrprovinsen og er et meget viktig utskipningssted for iransk oljeeksport. 
Oljeanleggene på øya ble utsatt for flyangrep fra irakisk side under Iran-Irak-krigen mot slutten av 1980-tallet.
Viral video

Eksempler

Den amerikanske artisten Rebecca Black ble offer for negativ spredning av hennes video Friday. Likevel anses dette som et gjennombrudd for artisten. Mest kjent er den sørkoreanske musikkvideoen Gangnam Style som har oppnådd langt over en milliard visninger på nettstedet YouTube.
Flere norske videoer har fått stor spredning, deriblant Stalker Managements I don`t wanna be a crappy housewife, som  oppnådde to millioner visninger på kort tid, og privatfilmer av Lasse Gjertsen. Likevel var det først i 2013 at filmer fra Norge gjorde seg særlig bemerket på nettet: I løpet av høsten fra september til nyttår 2013 oppnådde Ylvis' musikkvideoparodi What Does the Fox Say? over 300 millioner visninger på YouTube og ble nettstedets mest sette film dette året. Samme år kom også en kort tullevideo med Harlem Shake og dansende, norske soldater i Bardufoss; den ble lagt ut på Youtube i februar 2013 og var ved årets slutt sett 95 millioner ganger.
Dornier Flugzeugwerke

Dornier Flugzeugwerke var en tysk flyprodusent etablert i Friedrichshafen i 1914 av Claude Dornier. Dornier er kjent for en rekke flydesign både for det sivile og det militære markedet. Før andre verdenskrig var firmaet spesielt kjent for sine store flybåter, deriblant Dornier Do J Wal og Dornier Do X. Under andre verdenskrig produserte firmaet en rekke bombefly som Dornier Do 17 og etterfølgeren Do 217. Dornier produserte også det raskeste stempelmotor-drevne flyet fra denne perioden; Do 335 som var utstyrt med to motorer, en i fronten av flyet og en bak haleroret.
Etter krigen flyttet Dornier produksjonen til Spania og deretter Sveits. I 1954 flyttet de produksjonen tilbake til Tyskland, hvor de begynte å produsere sivile fly. I 1974 utviklet de Alpha Jet i samarbeid med franske Dassault Breguet.
I 1985 ble firmaet kjøpt opp av Daimler-Benz og i 1996 ble store deler av firmaet kjøpt opp av Fairchild. Da dette firmaet gikk konkurs i 2002, ble Dornier kjøpt opp av Avcraft.
Michal Balner

Karriere

Han deltok i sitt første VM i 2007 i Osaka, men han nådde ikke finalen. I 2009 deltok han ved innendørs-EM i Torino, og hoppet 5,40, men heller ikke denne gang nådde han finalen. 
I 2010 kom han på sjetteplass ved VM i friidrett innendørs 2010 i Doha. Han greide 5,60 i kvalifiseringen, men bare 5,45 i finalen. Steven Hooker vant gullet, med ny mesterskapsrekord på 6,01. Ved EM i friidrett 2010 i Barcelona i juli kom han på 13.-plass totalt i kvalifiseringen, med 5,60, og nådde ikke finalen.
Pestsøyler

Pestsøyler er søyler reist til minne om en pestepidemi og i takknemlighet til Gud for at epidemien hadde gitt seg. De smykkes gjerne med statuer eller avbildninger av Treenigheten, Guds mor eller andre hellige som ble anropt under pestepidemier, som de hellige Rosalia, Sebastian eller Rochus.
Den første pestsøylen ble reist under barokken i Habsburgmonarkiet i Graben i Wien. Den inspirerte raskt til flere pestsøyler ut over hele Østerrike-Ungarn. Det var gjerne nokså prangende trefoldighetssøyler, og primært å forstå som votivgaver etter at pesten hadde dødd hen. Men samtidig kunne de tjene som symboler på den katolske reforms seier over protestantismen der de ble satt opp. I tillegg kunne de tjene som symbol på at området tilhørte habsburgernes katolske monarki, noe som også kan avleses av utsmykningen på pestsøylen i Wien. I mange tilfeller var søylene ikke bare motivert av giverens fromhet, men i stor grad også av at stedet ønsket å ha et minnesmerke av rene prestisjegrunner.
Mange pestsøyler er viet jomfru Maria, som blant katolikker gjerne anropes som nødhjelperske.
Det finnes pestsøyler blant annet i: